Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hiánypótlásra, hanem a kérelmet visszaadta. Az államigazgatási eljárás általános szabályairól szóló 1957. évi IV. törvény
Paragraph Index: 1086

(1) bekezdésében rögzített szociális biztonsághoz való joggal összefüggésben visszásságot okoz, ha az állami gondozott gyermek intézeti gyámja, illetőleg a gyámi tevékenység felügyeletét ellátó önkormányzat illetékes intézménye nem nyújtja be az árvaellátás folyósítására irányuló igényt az illetékes megyei társadalombiztosítási igazgatósághoz. Teljes szöveg: 3.4. alfejezetben. OBH 2589/1998. I. Az Alkotmány 70/E. § (1) és (2) bekezdésében deklarált szociális biztonsághoz és a 70/D. § (1) bekezdésben rögzített, a lehető legmagasabb szintű testi és lelki egészséghez való joggal összefüggésben visszásságot okoz az önkormányzatnak az a gyakorlata, hogy a méltányossági közgyógyellátási igazolványra való jogosultság megállapításakor a család összjövedelméhez és nem a kérelmező jövedelméhez viszonyítja a gyógyszerköltségét, és ennek alapján a kérelmet elutasítja. II. Az Alkotmány 70/E. § (1) és (2) bekezdésében deklarált szociális biztonsághoz és a 70/D. § (1) bekezdésben rögzített, a lehető legmagasabb szintű testi és lelki egészséghez való joggal összefüggésben a közgyógyellátás területén a visszásság létrejöttét nem lehet kizárni azáltal, hogy a rászorult személy esetében az orvos nem a teljes gyógyszerskálából, hanem a külön gyógyszerlistából választhatja ki a gyógyszert és egyéb készítményt. 2000/88/II. szám A panaszos kifogásolta a Budapest Főváros XI. Kerületi Önkormányzatnak a közgyógyellátási igazolványok méltányossági jogkörben benyújtott kérelmekkel kapcsolatos eljárását. A panaszos az önkormányzat képviselője, egyben a szociális bizottság tagja. I. Az állampolgári jogok országgyűlési biztosa megállapította, hogy panaszos észrevételei megalapozottak voltak. Az önkormányzat a méltányossági közgyógyellátási igazolványra való jogosultság megállapításakor a család összjövedelméhez, és nem a kérelmező jövedelméhez viszonyította a kérelmező gyógyszerköltségét. A módszert szakvéleményében a Közigazgatási Hivatal is helytelenítette. A vizsgálat lezárása előtt az önkormányzat ezt a gyakorlatot megszüntette, melynek eredményeként már nem a család összjövedelméhez, hanem a kérelmező saját jövedelméhez viszonyítva állapítják meg a támogatást, az alkotmányos jogokkal kapcsolatos visszásság megszűnt. II. A vizsgálat azt is megállapította, hogy a közgyógyellátás intézménye ellentmondásos, hiszen egy rászorult személy esetében nem teljes körű a gyógyszerellátottság, mivel csak a közgyógylistán szereplő szert kapja ingyen a rászorult. További ellentmondás, hogy az igazolvánnyal együtt nem jelenik meg az igazolvánnyal rendelkező éves gyógyszertámogatásra fordítható összege, és az igazolványt felhasználják más személy (családtag) ingyenes gyógyszerellátásához is. Az állampolgári jogok országgyűlési biztosa jogalkotási javaslatában felkérte a szociális és családügyi minisztert,

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes